Նիկոլայ Բորդյուժան հայտարարել է, թե ՀԱՊԿ-ի բոլոր անդամները կարող են մասնակցել ՈՒկրաինայի արևելքում ԵԱՀԿ-ի մոնիտորինգային առաքելությանը, ինչը, նրա կարծիքով, կբարձրացնի գնահատման օբյեկտիվությունը: Սերգեյ Լավրովի հետ մամուլի ասուլիսում Լամբերտո Զանիերը կտրուկ հերքել է ՈՒկրաինայի արևելքում ՀԱՊԿ-ին ԵԱՀԿ-ի դիտորդական առաքելությունում ներգրավելու հնարավորությունը: «ՈՒկրաինայի արևելքում ԵԱՀԿ-ի առաքելության ձևաչափի փոփոխություն չի պլանավորվում և չէր պլանավորվել»,- հայտարարել է նա, նշելով որ առաքելության աշխատանքներին արդեն իսկ մասնակցում են ՀԱՊԿ-ի անդամ երկրների ներկայացուցիչներ: ՌԴ արտգործնախարար Սերգեյ Լավրովը նշել է, որ առաքելության ձևավորման սկզբունքները փոփոխելու մասին երբեք խոսք չի եղել: